open-index/open-wikipedia-markdown huggingface dataset:
அட்டகாசம்

***அட்டகாசம்*** (*Attahasam*) () என்பது 2004ம் வருடம் சரண் இயக்கத்தில் அஜித் குமார் இரட்டை வேடத்தில் நடித்த தமிழ்த் திரைப்படம். நடிகை பூஜா கதாநாயகியாக நடித்த இத்திரைப்படத்தில் சுஜாதா, ரமேஷ் கண்ணா, கருணாஸ் வையாபுரி ஆகியோர் முன்னணி கதாபாத்திரத்தில் நடித்திருந்தனர். பரத்வாஜ் இசையமைத்த இத்திரைப்படம் 2004 தீபாவளியன்று வெளியானது.

## நடிகர்கள்
* அஜித் குமார் - குரு மற்றும் ஜீவா (இரட்டை வேடம்)
* பூஜா - ஸ்வப்னா
* சுஜாதா - குரு மற்றும் ஜீவாவின் அம்மா
* நிழல்கள் ரவி - குரு மற்றும் ஜீவாவின் அப்பா
* இளவரசு
* பாபு ஆண்டனி
* மகாதேவன் - அண்ணாச்சி சமுத்திரக் கனி
* ரமேஷ் கண்ணா - சுருளை
* கருணாஸ் - பங்கு
* வையாபுரி - கும்படுறன் சாமி
* எம். எஸ். பாஸ்கர் - டாக்டர்

## தயாரிப்பு
அஜித் குமார் மற்றும் சரண் கூட்டணியில் ஏற்கனவே உருவான காதல் மன்னன் (1998), அமர்க்களம் (1999) ஆகிய இரு திரைப்படங்களும் சிறப்பான வெற்றியைப் பெற்றதனால் இவர்கள் இருவரும் இப்படத்தின் மூலமாக மூன்றாவது முறையாக இணைந்துள்ளனர்.

## வெளியீடு
உலகம் முழுவதும் 300 திரையரங்குகளில் வெளியான இத்திரைப்படம் ஒரு சிறப்பான வெற்றிப் படமாக அமைந்தது. இது தொடர்ந்து 100 ஓடி வணிக ரீதியில் பெரும் வெற்றியைப் பெற்ற திரைப்படமாகும். இத்திரைப்படத்தில் இடம்பெற்ற "*தல போல வருமா*" எனும் வெற்றிப் பாடலின் மூலம் அஜித் குமாரின் புகழ் மேலும் உயர்ந்தது.

## பாடல்கள்

## மேற்கோள்கள்

பகுப்பு:2004 தமிழ்த் திரைப்படங்கள்‎
பகுப்பு:அஜித் குமார் நடித்துள்ள திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பரத்வாஜ் இசையமைத்த தமிழ்த் திரைப்படங்கள்
பகுப்பு:சுஜாதா நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
கருக்காலம்

**கருக்காலம்** அல்லது **கருத்தரிப்புக் காலம்** (Gestational Age) என்பது தாயின் கருப்பையினுள் இருக்கும் முளையம் அல்லது முதிர்கருவின் வயதாகும். இது தாயின் இறுதியான மாதவிடாயின் முதல் நாளிலிருந்து கணிக்கப்படும். அல்லது கருக்கட்டல் நாளிலிருந்து 14 நாட்கள் முன்னராக வரும் நாளிலிருந்தும் கணிக்கப்படலாம். பொதுவாக மாதவிடாயின் முதலாவது நாளிலிருந்து 14 நாட்களின் பின்னரே கருக்கட்டல் நிகழும் என்ற எடுகோளைக் கொண்டே மாதவிடாய் முதல் நாளிலிருந்தான கணித்தல் முறை பின்பற்றப்படுகிறது. இம்முறையின் இலகுவான தன்மையால், பொதுவாக இதுவே பயன்படுத்தப்படும் போதிலும், ஏனைய முறைகளும் பரிந்துரைக்கப்பட்டும், பயன்படுத்தப்பட்டும் வருகின்றன

உண்மையில் கருவின் வயதானது கருக்கட்டல் நிகழும் நாளின் பின்னரே தொடங்குமாயினும், இயற்கையான கருத்தரிப்பின்போது, சரியான கருக்கட்டல் நாளைத் தெரிந்துகொள்வது முடியாது என்பதனாலேயே இம்முறை பயன்பாட்டில் உள்ளது. கருக்கட்டல் நிகழுமாயின் கருப்பையில் புதிய கருவணு தங்கியதும், இயக்குநீர் செயற்பாடுகளில் ஏற்படும் மாற்றங்கள் காரணமாக மாதவிடாய் ஏற்படல் தற்காலிகமாகத் தடைப்படும். மாதவிடாயானது 28 நாட்களுக்கு ஒருமுறை நிகழும். இறுதி மாதவிடாய் ஏற்பட்டு 14 நாட்களில் புதிய கருமுட்டை சூலகத்தில் இருந்து வெளிவரும். எனவே இறுதி மாதவிடாய் நிகழ்ந்து 14 நாட்களில், அதாவது 2 கிழமைகளில் கருக்கட்டல் நிகழ்வதற்கான சாத்தியம் ஏற்படுகின்றது. பெண்களில் கருக்கட்டல் நிகழ்ந்து 38 கிழமைகளில் பொதுவாக குழந்தை பிறப்பு நிகழும். எனவே மாதவிடாய் ஒழுங்காக நிகழும் பெண்களில், இறுதி மாதவிடாய் ஆரம்பித்த நாளில் இருந்து 40 கிழமைகளில் குழந்தை பிறப்பு நிகழும். இறுதி மாதவிடாய் வந்த காலத்தைக் கருத்தில் கொண்டே, குழந்தை பிறப்பதற்கான நாள் தீர்மானிக்கப்படுவதனால், இந்தக் காலமே, அதாவது 40 கிழமைகளே முழுமையான கருக்காலம் அல்லது கருத்தரிப்புக் காலம் எனக் கணக்கிடப்படுகின்றது. .

center|thumb|700px|கருவளர் நிலைகள்

மீயொலிப் பரிசோதனையின்போது முதிர்கருவை அளந்து பார்த்து, எப்போது கருக்கட்டல் நிகழ்ந்திருக்கக் கூடும் என்பதைக் கணித்தும் குழந்தை பிறப்பிற்கான நாள் தீர்மானிக்கப்படும். இந்தக் கணிப்பானது கருக்கட்டல் நிகழ்ந்த நாளிலிருந்து, குழந்தையின் வளர்ச்சியைக் கருத்தில் கொண்டு கணிக்கப்படுகின்றது. குழந்தைப் பிறப்பிற்கான மிகச் சரியான நாளைத் தீர்மானிக்க முடியாத போதிலும் 8 - 18 கிழமைகளில் எடுக்கப்படும் அளவீடானது ஓரளவு திருத்தமான கணிப்பீடாக இருக்குமென கூறப்படுகின்றது.

இந்தக் கணிப்பீட்டின்படி 40 கிழமை கருக்காலத்திற்கு 2 கிழமைகள் முன்னராகவோ, 2 கிழமைகள் பின்னராகவோ, அதாவது (38-42 கிழமைகளில்), பொதுவாக குழந்தைப் பிறப்பு நிகழும். குழந்தை பிறப்பு 38 கிழமைக்கு முன்னர்  நிகழுமாயின் அது குறைப்பிரசவம் அல்லது தவணைக்கு முன்னான பிறப்பு என்றும், 42 கிழமைகளின் பின்னர் நிகழுமாயின் முதிர் பிறப்பு அல்லது தவணைக்குப் பின்னான பிறப்பு எனவும் அழைக்கப்படும்.

அமெரிக்க பிரசவ மருத்துவர், பெண்ணோயியலாளர் குழுவின் (ACOG) அறிக்கையின்படி, கருத்தரிப்புக் காலத்தை அளவிடுவதற்கான முக்கிய மூன்று முறைகள்:
* இறுதி மாதவிடாயின் ஆரம்ப நாள் (LMP) - ஆரம்பகால மீயொலிப் பரிசோதனையில் உறுதிப்படுத்தப்பட்டால் அல்லது மீயொலிப் பரிசோதனை செய்யாவிட்டால் 
* மாதவிடாய் வந்த நாள் தெரிந்திராவிட்டால், ஆரம்பகால மீயொலிப் பரிசோதனை மூலம்
* செயற்கை கருத்தரிப்பு முறையால் கருத்தரிப்பு நிகழ்ந்திருப்பின், கருக்கட்டல் நிகழ்ந்த நாள்

## அடிக்குறிப்புகள்

பகுப்பு:கருவுறுதல்
பகுப்பு:குழந்தை
கருப்பை வாய்

**கருப்பை வாய்** (Cervix), என்பது யோனியின் மேல்பகுதியுடன் இணையும் கருப்பையின் ஒடுங்கிய கீழ்ப்பகுதியாகும். இது யோனிப் பகுதியுடன் இணையும் கருப்பையின் கழுத்துப் பகுதி போன்று காணப்படும். இதன் அமைப்பு உருளையுருவானதாகவோ, கூம்புருவானதாகவோ இருப்பதுடன், யோனியின் மேல், முன் சுவரூடாக வெளிநீட்டப்பட்ட தோற்றத்தில் அமைந்திருக்கும். தகுந்த மருத்துவ உபகரணங்கள் மூலம் இதன் அரைவாசிப் பகுதியை இலகுவாகப் பார்க்கக் கூடியதாக இருக்கும். மாதவிலக்குக் கால நீர்மமும், விந்துக்களும் செல்லுமாறு இதில் துவாரம் உள்ளது.

## இழையவியல்
கருப்பை வாயின் புறவணியிழையம் பல்வேறு பகுதிகளில் பல்வேறானது. *வெளிகருப்பை வாய்* (சேய்மையில், யோனியுடன் தொடர்புள்ள) நகமியமல்லாத அடுக்குகளான செதிள் புறவணியிழையமாகும். *உள் கருப்பை வாய்* (அண்மையில், கருப்பையினுள்) உள்ளது எளிய தூணுரு புறவணியிழையமாகும்.

வெளி கருப்பைவாய்க்கும் உள் கருப்பை வாய்க்கும் இடைப்பட்டப் பகுதி *நிலைமாற்ற வலயம்* எனப்படும். இந்த வலயத்தில் உள்ள திசுக்கள் ஒருவரது இயல்பான வாழ்வு காலத்தில் பலமுறை திசு மாற்றமடைகின்றன. உள்கருப்பை வாய் யோனியின் அமிலத்தன்மைச் சூழலை எதிர்கொள்ளும்போது அதற்கேற்ப செதிள் புறவணியிழையமாக திசுமாற்றமடைகிறது.  அதேபோல வெளிக்கருப்பை வாய் எளிய கருப்பை பகுதியில் தூணுரு புறவணியிழையமாக திசு மாற்றமடைகிறது.

நிலைமாற்ற வலயத்தில் வாழ்நாள் காலத்தில் நடைபெறும் திசு மாற்றங்கள்: 
* பருவமடைதல் போது உள் கருப்பை வாய் கருப்பைக்கு வெளியே வருகிறது 
* இயல்பான மாதவிலக்கு காலங்களில் கருப்பையின் மாற்றங்களுடன் 
* மாத விலக்கு நின்றபிறகு கருப்பை சுருங்கி நிலைமாற்ற வலயம் மேலேறுதல், இந்த மாற்றங்கள் அனைத்துமே இயல்பானவை மற்றும் உடற்செயலியல்படியானவை.  இருப்பினும் நிலைமாற்ற வலயத்தில் ஏற்படும் திசுமாற்றங்கள் புற்றுநோய்க்கான வாய்ப்பை கூட்டுகின்றன. கருப்பைவாய் புற்றுநோய் பெரும்பாலும் இந்தப் பகுதியிலேயே உருவாகின்றன.

தூணுரு தோலியத்திசுவிலிருந்து செதிள் தோலியத்திசுவாக மாறுகின்ற இடைக்காலத்தில் கருப்பையின் சளி  மாட்டிக்கொண்டு நீர்க்கட்டிகள் உருவாகின்றன. இவை *நபோதியன் நீர்க்கட்டிகள்* என்று அழைக்கப்படுகின்றன.

## நோய்கள்
* பால்வினை நோய்களில் ஒன்றான கருப்பப்பை வாய்ப் புற்றுநோய் எனப்படும் ஒருவகைத் தொற்றுநோய் - இது மனித சடைப்புத்துத் தீ நுண்மம் எனப்படும் தீ நுண்ம நோய்க்காரணியினால் ஒருவரிலிருந்து, இன்னொருவருக்குத் தொற்றும் ஒரு நோயாகும்.

## படிமங்கள்

 File:Illu repdt female.jpg|பெண் இனப்பெருக்கத் தொகுதியின் உறுப்புகள்.
 File:Illu ovaryb.jpg|சூலகம்
 File:Illu cervix.svg|கருப்பையும் கருப்பைக் குழாய்களும்.
 File:Gray1167.svg|கருப்பையின் பின்பக்கப் பாதியும்  யோனியின் மேற்பகுதியும்.


## மேற்கோள்கள்

## வெளி இணைப்புகள்
* My Beautiful Cervix—மாதவிலக்கு காலத்தில் கருப்பை வாயின் நிலைகளை விவரிக்கும் ஒளிப்படத் தொகுதி கொண்ட வலைத்தளம்

பகுப்பு:கருப்பை
செத்துப் பிறப்பு

**செத்துப் பிறப்பு** (*stillbirth*) என்பது குழந்தை பிறப்பின்போது முதிர்கருவானது தாயின் கருப்பையிலேயே இறந்து, பின் பிறத்தல் ஆகும். பொதுவாக இது குழந்தை பிறப்பு, கருச்சிதைவு ஆகிய இரண்டிலும் இருந்து வேறுபட்டதாகும். உலக சுகாதார நிறுவனத்தின் வரைவிலக்கணப்படி, செத்துப் பிறப்பு என்பது, கருப்பகாலத்தின் 28 ஆவது கிழமைக்குப் பின்னர், உயிரற்ற நிலையில் முதிர்கரு பிறத்தலைக் குறிக்கும்

## காரணங்கள்
# கருப்பையில் சரியாக வளராமல் இருப்பது
# குழந்தையின் வளர்ச்சியில் ஏற்பட்ட மாற்றம் அல்லது மரபணுக் கோளாறு
# கர்ப்பமான 24 வாரத்திற்கு பிறகு ஏற்படும் கடுமையான இரத்தப்போக்கு. சூல்வித்தகத்திலிருந்து கருப்பை பிரியும் போது. இது சூல்வித்தகத் தகர்வு என்றழைக்கப்படும்.
# தாயுடைய உடல் நலக்குறைவு (நீரழிவு, கல்லீரல் கோளாறு போன்றவை)
# குழந்தை பிறக்கும் போது தோள்பட்டை திரும்பி இருத்தல் அல்லது பிறக்கும் போது ஏற்படும் மூச்சுக்கோளாறு போன்றவை முக்கிய காரணங்களாகும். இதுமட்டுமின்றி இன்னபிற காரணங்களும் உண்டு.

## குறிப்புகள்


பகுப்பு:குழந்தை
பகுப்பு:இறப்பு
பகுப்பு:கருவுறுதல்
ஹிருன்யா

**ஹிருன்யா** (ஆங்கிலம்:hryvnia ; உக்ரைனிய மொழி:гривня; சின்னம்: **₴**; குறியீடு: **UAH**) உக்ரைன் நாட்டின் நாணயம். இது 1996ல் முதன் முதலில் அறிமுகப்படுத்தப்பட்டது. 1990 வரை சோவியத் யூனியனின் ஒரு பகுதியாக இருந்த உக்ரைனியின் சோவியத் ரூபிள் நாணயமுறையாக இருந்து வந்தது. சோவியத் யூனியன் சிதறி உக்ரைன் தனி நாடானபின் சிறிது காலம் ரூபிளே புழக்கத்திலிருந்தது. 1992ல் உக்ரைனிய கார்போவானெட்ஸ் என்ற புதிய நாணயமுறை அறிமுகப்படுத்தப்பட்டது. ஆனால் பணவீக்கம் அதிகமானதால 1996ல் புதிய நாணயமுறையாக ஹிருன்யா அறிமுகப்படுத்தப்பட்டது. ஒரு லட்சம் கார்போவானெட்சுக்கு ஒரு ஹிருன்யா என்ற விகிதத்தில் புதிய நாணயமுறை புழக்கத்தில் விடப்பட்டது. ஹிருன்யா என்ற சொல்லின் பன்மை வடிவம் ஹிருன்யி. ஒரு ஹிருன்யாவில் 100 கோப்பியோக்கி உள்ளன.

## வெளி இணைப்புகள்

## மேற்கோள்கள்

பகுப்பு:உக்ரைன்
பகுப்பு:நாணயங்கள்
ஸ்வாட்டெ

**ஸ்வாட்டெ** (ஆங்கிலம்:złoty; ஒலிப்பு; சின்னம்: **zł**; குறியீடு: **PLN**) போலந்து நாட்டின் நாணயம். ஸ்வாட்டெ என்று பெயருள்ள பல நாணயமுறைகள் பல நூற்றாண்டுகளாக போலந்தில் பயன்படுத்தப்பட்டுள்ளன. தற்போது புழக்கத்திலிருக்கும் ஸ்வாட்டெ 1996ல் அறிமுகப்படுத்தப்பட்டது. மே 2004ல் போலந்து ஐரோப்பிய ஒன்றியத்தில் (ஐ. ஒ) இணைந்து விட்டதால் விரைவில் ஐ. ஒவின் பொது நாணயமான யூரோ போலந்தின் நாணயமாகி விடும். ஒரு ஸ்வாட்டெயில் 100 குரோஸ்கள் உள்ளன.

## வெளி இணைப்புகள்

பகுப்பு:போலந்து
பகுப்பு:நாணயங்கள்
செக் கொருனா

**செக் கொருனா** (செக் மொழி:koruna česká; சின்னம்: **Kč**; குறியீடு: **CZK**) செக் குடியரசு நாட்டின் நாணயம். கொருனா என்ற சொல்லுக்கு செக் மொழியில் கிரீடம்/முடி என்று பொருள். 1993 செக் குடியரசும் ஸ்லோவேக்கியக் குடியரசும் ஒன்றிணைந்து செக்கஸ்லோவாக்கியா என்ற நாடாக இருந்தன. அப்போது புழக்கத்திலிருந்த நாணய முறைக்கு செக்கஸ்லோவாக்கிய கொருனா என்று பெயர். 1993ல் இரு நாடுகளும் பிரிந்தபோது நாணய முறைகளும் பிரிந்து செக் கொருனா, ஸ்லோவாக்கிய கொருனா என்று இருவேறு நாணயமுறைகளாகி விட்டன. செக் குடியரசு ஐரோப்பிய ஒன்றியத்தின் (ஐ. ஒ) இணைந்து விட்டாலும் ஐ. ஒவின் பொது நாணயமான யூரோ நாணய முறையை ஏற்றுக் கொள்ள வில்லை. கொருனாவே செக் குடியரசின் நாணயமாகத் தொடர்கிறது. (ஆனால் 2008ல் ஸ்லோவாக்கிய யூரோவுக்கு மாறிவிட்டது). ஒரு செக் கொருனாவில் 100 ஹலேர்கள் உள்ளன. 

பகுப்பு:செக் குடியரசு
பகுப்பு:நாணயங்கள்
ஜார்ஜிய லாரி

**லாரி** (ஜார்ஜிய மொழி: ლარი; சின்னம்: **lari**; குறியீடு: **GEL**) ஜார்ஜியா நாட்டின் நாணயம். ஜார்ஜியா 1991 வரை சோவியத் யூனியனின் ஓரங்கமாக இருந்தது. அப்போது சோவியத் ரூபிள் நாணய முறையே ஜார்ஜியாவிலும் புழக்கத்திலிருந்தது. 1991ல் சோவியத் யூனியன் சிதறியதும், ஜார்ஜியா சுதந்திர நாடானாலும், 1993 வரை ரஷ்ய ரூபிள் நாணய முறையே அங்கு புழக்கத்த்லிருந்தது. 1993ல் லாரி என்ற புதிய நாணயம் அறிமுகபடுத்தப்பட்டது. லாரி என்ற சொல்லுக்கு ஜார்ஜிய மொழியில் “உடைமை” என்று பொருள். ஒரு லாரியில் 100 டெட்ரிக்கள் உள்ளன.

## வெளி இணைப்புகள்

பகுப்பு:சியார்சியா
பகுப்பு:நாணயங்கள்
இருபெயரொட்டுப் பண்புத்தொகை

சிறப்புப் பெயர் முன்னும் பொதுப் பெயர் பின்னும் நின்று இடையில் **ஆகிய** என்னும் பண்பு உருபு தொக்கி வருவது **இருபெயரொட்டுப் பண்புத்தொகை** ஆகும் 

எடுத்துக்காட்டு: மார்கழித் திங்கள், சாரைப்பாம்பு.

**இருபெயரொட்டுப் பண்புத்தொகை** பண்புப் பெயர் இடம் பெறாத பண்புத் தொகை ஆகும். பண்புப் பெயர்ச் சொற்களுடன் வேறு சொற்கள் சேர்ந்து வந்து ஆகிய எனும் சொல் ‌மறைந்து வருவது பண்புத் தொகை எனப்படும். ***இருபெயரொட்டுப் பண்புத்தொகை*** என்பது பொதுப் பெயரோடு சிறப்புப் பெயரோ, சிறப்புப் பெயரோடு பொதுப் பெயரோ  சேர்ந்தமைந்து ஒரு பொருளை உணர்த்துவதாகும். பண்புத் தொகை போல இங்கும் “ஆகிய‌” எனும் சொல் மறைந்து ‌நிற்கும். சிறப்புப் பெயர்ச் சொற்கள் பண்புப்  பெயர்ச் சொற்கள் ஆகாவிடினும் பண்புத் தொகை போல “ஆகிய” எனுஞ்சொல் மறைந்து நிற்றலால் இது இருபெ‌யரொட்டுப் பண்புத் தொகை எனப்பட்டது.

எடுத்துக்காட்டுகள்:

பலா மரம் - பலா என்பது சிறப்புப் பெயர்ச் சொல், மரம் என்பது பொதுப் பெயர்ச் சொல்  (பலாவாகிய மரம் - ஆகிய மறைந்து வந்தது)
சாரைப்பாம்பு - சாரையாகிய பாம்பு.
தமிழ்மொழி

வாழைப்பழம்

தைப்பொங்கல்

## மேற்கோள்கள்

பகுப்பு:தமிழ் இலக்கணம்
இறைமையுள்ள நாடு

**இறைமையுள்ள நாடு** (Sovereignty State) என்பது, நிலையான மக்கள், வரையறுக்கப்பட்ட ஆட்சிப்பகுதி, ஒரு அரசு, பிற இறைமையுள்ள நாடுகளுடன் தொடர்புகளைப் பேணுவதற்கான வல்லமை என்பவற்றைக் கொண்ட ஒரு நாடு ஆகும். 
.
இவ்வாறான ஒரு நாடு, பிற நாடுகளில் தங்கியிராதது என்றும், வேறு நாடுகளின் கட்டுப்பாட்டுக்குள் இல்லாதது என்றும் பொதுவாகப் புரிந்துகொள்ளப்படுகின்றது. கோட்பாட்டளவில் பிற நாடுகளால் ஏற்றுக்கொள்ளப்படாமல் ஒரு இறைமையுள்ள நாடு இருக்க முடியும் எனினும், பிற இறைமையுள்ள நாடுகளுடன் ஒப்பந்தங்கள் செய்துகொள்வதும், அரசுமுறைத் தொடர்புகளைப் பேணிக்கொள்வதும் கடினமாக இருக்கும்.

## மேற்கோள்கள்

## வெளி இணைப்புகள்
*  Sovereignty

பகுப்பு:அரசியல்
பகுப்பு:அனைத்துலகச் சட்டம்
பகுப்பு:இறைமை
உருசியாவின் ஆறாம் இவான்

**ஆறாம் இவான் அந்தோனொவிச்** (*Ivan VI Antonovich of Russia* (Ivan Antonovich; ;  – ), இரசியப் பேரரசின் அரசனாக 1740 ஆம் ஆண்டில் 2 மாதக் குழ்ந்தையாக இருகும் போது அறிவிக்கப்பட்டான். ஆனாலும் இவன் பேரரசனாக முடிசூடவில்லை. ஓராண்டுக்குள்ளேயே முதலாம் பீட்டரின் மகள் எலிசபெத்தினால் பதவியில் இருந்து அகற்றப்பட்டுச் சிறைப் பிடிக்கப்பட்டான். இவான் தனது இறுதிக் காலம் முழுவதும் சிறையிலேயே கழித்தான். 1764 ஆம் ஆண்டில் தனது 23வது அகவையில் இவனைச் சிறையில் இருந்து விடுவிக்க எடுக்கப்பட்ட ஒரு முயற்சியில் சிறைக் காவலாளிகளால் குத்திக் கொலை செய்யப்பட்டான்.

## மேற்கோள்கள்

பகுப்பு:1740 பிறப்புகள்
பகுப்பு:1764 இறப்புகள்
பகுப்பு:உருசியப் பேரரசர்கள்
மல்டோவிய லியு

**மல்டோவிய லியு** (மல்டோவிய மொழி: leu moldovenesc ; சின்னம்: **leu**; குறியீடு: **MDL**) மல்டோவா நாட்டின் நாணயம். லியு என்ற சொல்லுக்கு ரொமேனிய மொழியில் “சிங்கம்” என்று பொருள். ரொமேனியா நாட்டின் நாணயமும் லியு என்றே அழைக்கப்படுகிறது. 1993 வரை மல்டோவா ரொமேனிய நாட்டின் ஒரு பகுதியாக இருந்ததே இதற்கு காரணம். சுதந்திரம் பெரும்வரை ரொமேனிய லியுவே மல்டோவாவின் நாணயமுறையாக இருந்தது. லியுவின் பன்மை வடிவம் ”லெய்”. ஒரு லியுவில் 100 பானி உள்ளன.

பகுப்பு:மல்தோவா
பகுப்பு:நாணயங்கள்
மதராசபட்டினம் (திரைப்படம்)

**மதராசபட்டினம்** என்பது 2010இல் வெளியான ஓர் இந்தியத் தமிழ்த் திரைப்படம் ஆகும். இத்திரைப்படத்தினை விஜய் இயக்கியிருந்தார். இத்திரைப்படத்தில் ஆர்யா, ஏமி ஜாக்சன், நாசர், கொச்சின் ஹனீபா ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு ஜி. வி. பிரகாஷ் குமார் இசையமைத்திருந்தார். இத்திரைப்படம் 2010 சூலை 9 வெளியிடப்பட்டு வெற்றி பெற்றது.

## கதைச் சுருக்கம்
கதைப்படி, இந்தியாவிற்கு சுதந்திரம் கிடைக்கப்போகும் தருணத்தில் மதராசப்பட்டினத்தில் வசிக்கும் சலவை தொழிலாளி ஆர்யா. அவரது வீரதீர செயல்களையும், நற்குணங்களையும் யதேச்சையாக கவனிக்கின்ற ஆ‌ங்கிலேய கவர்னரின் மகளுக்கு ஆர்யா மீது காதல். அந்த காதல் தடைகளைத் தாண்டி வெற்றியடைந்ததா தோல்வியடைந்ததா என்பதை கதாநாயகி நினைவலைகளில் இருந்து கூறுகிறது இப்படம்.

இந்தியா சுதந்திரம் பெறும் சமயத்தில் சென்னை ஆளுநராக இருந்தவரின் புதல்வி ஏமி ஜாக்சன். அவர் சென்னையில் தனது மொழிபெயர்ப்பாளருடன் சுற்றிக் கொண்டிருக்கும் போது ஆர்யா ஒரு கழுதைக்குட்டியைக் காப்பாற்றுவதைக் காண்கிறார். இதைக் கண்டு ஆர்யா மீது காதல் கொள்கிறார். தொடர்ந்து வரும் சந்திப்புகளில் ஆர்யாவும் ஏமி மீது காதல் கொள்கிறார். இதைத் தொடர்ந்து ஆர்யா, ஏமிக்கு ஒரு தாலியைக் கொடுக்கிறார். ஆனால் சுதந்திரம் கிடைத்த பின்பு இருவரும் பிரிக்கப்படுகிறார்கள். 60 ஆண்டுகளுக்குப் பின் ஆர்யாவிடம் இருந்து பெற்ற தாலியைத் திருப்பிக் கொடுக்க இந்தியா வரும் ஏமி, ஆர்யா இத்தனை ஆண்டுகளாகத் திருமணம் செய்து கொள்ளவில்லை என்றும் தனது பெயரில் பல நற்பணிகள் செய்து வருகிறார் என்றும் அறிகிறார். இதைத் தொடர்ந்து ஏமியும் ஆர்யாவின் சமாதியின் அருகே உயிர் துறக்கிறார்.

## நடிகர்கள்

* ஆர்யா இளம்பரிதி (அல்லது) பரிதி என
* ஏமி சாக்சன் ஆமி வில்கின்சன் 
* நாசர் - அய்யாகண்ணு
* கொச்சி ஹனீஃபா - நம்பி
* லிசா லாசரஸ் கேத்தரின்
* அலக்சு ஓ'நெல் -ராபர்ட் எல்லிஸ்
* எம். ஆர். கிஷோர் குமார் - ரெங்கன்
* கபீராக உமர் லத்தீப்
* கர்ணனாக என்.எல். சீனிவாசன்
* சதீஸ் - பச்சை
* எம். எசு. பாசுகர் - வேங்கப்பன்
* பாலா சிங் துரைசாமி 
* பாலாஜி வேணுகோபால் வீரசேகர முரளி
* லோலு சபா ஜீவா முரளியின் உதவியாளர்
* இளங்கோ குமரவேல் - டாக்ஸி ஓட்டுனர்
* லீமா பாபு -  செல்வி
* டி. எம். கார்த்திக் - பெயிண்டர் என
* ஜார்ஜ் மரியன் ஆங்கில ஆசிரியராக
* அப்புக்குட்டி - சோம்பேரி மனிதன்
* அஜயன்பாலா - சென்னை மத்திய தொடருந்து நிலையம் - நிலைய தலைவர்
* சம்பத் ராம் - காவல் அதிகாரி
* நீலு நஸ்ரீன்
* ஆளுநராக ஜாக் ஜேம்ஸ்
* ஆளுநரின் மனைவியாக லவ்டே ஸ்மித்
* ரெவரெண்ட் எம். ஸ்மித் ஆக மைக் பாரிஷ்
* பிரித்தானிய அதிகாரியாக மாத்தியூ பெல்லன்

## இசை

மதராசபட்டினம் திரைப்படத்திற்கு ஜி. வி. பிரகாஷ் குமார் இசை அமைத்தார். இந்த பாடல்களை 4 ஏப்ரல் 2010 அன்று கமல்ஹாசன் மற்றும் அல்லு அர்ஜுன் ஆகியோர் வெளியிட்டனர். பாடல்களை நா. முத்துக்குமார் எழுதினார்.

**தமிழ் பாடல்கள்**

**தெலுங்கு பாடல்கள்**

## மேற்கோள்கள்
 

## வெளி இணைப்புகள்

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வரலாற்றுத் தமிழ்த் திரைப்படங்கள்
பகுப்பு:தமிழ் தேசபக்தித் திரைப்படங்கள்
பகுப்பு:ஆர்யா நடித்துள்ள திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
கசக்ஸ்தானிய டெங்கே

**டெங்கே** (கசாக் மொழி: теңге; சின்னம்: **T̅**; குறியீடு: **KZT**) கசக்ஸ்தான் நாட்டின் நாணயம். கசக்ஸ்தான் 1991 வரை சோவியத் யூனியனின் ஓரங்கமாக இருந்தது. அப்போது சோவியத் ரூபிள் நாணய முறையே கசாக் குடியரசிலும் புழக்கத்திலிருந்தது. 1991ல் சோவியத் யூனியன் சிதறியதும், கசக்ஸ்தான் சுதந்திர நாடானாலும், 1993 வரை ரஷ்ய ரூபிள் நாணய முறையே அங்கு புழக்கத்த்லிருந்தது. 1993ல் டெங்கே என்ற புதிய நாணயம் அறிமுகபடுத்தப்பட்டது. டெங்கே என்ற சொல்லுக்கு கசாக் மொழியில் “தராசு” என்று பொருள். ஒரு லாரியில் 100 டியன்கள் உள்ளன. 2007ல் டெங்கேவிற்கு **T̅** என்ற புதிய சின்னம் அறிமுகப்படுத்தப்படது. டெங்கே என்ற சொல்லிற்கு தனியே பன்மை வடிவம் கிடையாது.
left|270 px left|270 px1000 tenge commemorative banknote for 2010 year - the Chairmanship of Kazakhstan in OSCE 

பகுப்பு:கசக்கஸ்தான்
பகுப்பு:ஆசிய நாணயங்கள்
கோவா (திரைப்படம்)

ஒரு வெளிநாட்டு பெண்ணை காதலித்து, அவளை மணம் முடித்து வெளிநாடு செல்லும் லட்சியமாக கொண்டு, வாழும் மூன்று கிராமத்து இளைஞர்களின் கதை. வெங்கட் பிரபுவின் எழுத்திலும், இயக்கத்திலும் வெளிவந்த தமிழ் காதல் - நகைச்சுவைத் திரைப்படம்.

## மேற்கோள்கள்

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:நயன்தாரா நடித்த திரைப்படங்கள்
பகுப்பு:ஜெய் நடித்த திரைப்படங்கள்
பகுப்பு:ந.ந.ஈ.தி தமிழ்த் திரைப்படங்கள்
பகுப்பு:ஆனந்த் ராஜ் நடித்த திரைப்படங்கள்
பகுப்பு:சினேகா நடித்த திரைப்படங்கள்
பகுப்பு:வெங்கட் பிரபு இயக்கிய திரைப்படங்கள்
பெரமியம்

**பெரமியம்** (ஆங்கிலம்:Peramiyam),இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டம்  மூலனூர்பேரூராட்சியில் இருக்கும் ஒரு ஊராட்சி ஆகும்.

## புவியியல்
இவ்வூரின் அமைவிடம் 10.80° N 77.63° E  ஆகும்.
கடல் மட்டத்தில் இருந்து இவ்வூர் சராசரியாக 238 மீட்டர் (780 அடி) உயரத்தில் இருக்கின்றது.

## மக்கள் வகைப்பாடு
இந்திய 2001 மக்கள் தொகைக் கணக்கெடுப்பின்படி 2000 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். மூலனூர் மக்களின் சராசரி கல்வியறிவு 61% ஆகும், இதில் ஆண்களின் கல்வியறிவு 71%, பெண்களின் கல்வியறிவு 50% ஆகும். இது இந்திய தேசிய சராசரி கல்வியறிவான 59.5% விட கூடியதே.

## இறை வழிபாட்டுத் தலங்கள்
* வலஞ்சுழிநாதர் கோயில்.

## மேற்கோள்கள்

பகுப்பு:திருப்பூர் மாவட்டத்திலுள்ள ஊர்களும் நகரங்களும்
ஏ. எல். ராகவன்

**ஏ. எல். இராகவன்** (*A. L. Ragavan*; 1933 - சூன் 19, 2020), தென்னிந்தியாவின் பழம்பெரும் திரைப்பட நடிகரும், பின்னணிப் பாடகரும் ஆவார். இவர் 1950களில் இருந்து 1970கள் வரை தமிழ்த் திரைப்படங்களில் பல பாடல்களைப் பாடியுள்ளார். இவரின் மனைவி பிரபல நடிகை எம். என். இராஜம் ஆவார். இந்த இணையருக்கு பிரம்மா என்ற மகனும், நளினா என்ற மகளும் உண்டு.

இவர் அ. லெட்சுமண பாகவதரின் மகனாக, 1933-இல் தஞ்சாவூர் மாவட்டம், பாபநாசம் வட்டம், அய்யம்பேட்டையில் பிறந்தார். ஏ. எல். இராகவன் 1947 ஆம் ஆண்டு கிருஷ்ண விஜயம் திரைப்படத்தில் நடிகராக அறிமுகமானார். அதன்பிறகு சுதர்ஸன் படத்தில் கண்ணனாக நடித்தார். 1950 ஆம் ஆண்டு வெளியான விஜயகுமாரி திரைப்படத்தில் குமாரி கமலாவுக்காக பெண் குரலில் பாடி பாடகராக அறிமுகமானார். அதன்பிறகு *எங்கிருந்தாலும் வாழ்க*...,  *சீட்டுக்கட்டு ராஜா*..., *என்ன வேகம் நில்லு பாமா*..., *அங்கமுத்து தங்கமுத்து*... உள்ளிட்ட பல பாடல்களால் நன்கு அறியப்பட்டவர். ஏ. எல். இராகவன் சௌராட்டிர சமூகத்தைச் சேர்ந்தவர்.. அன்பே வா திரைப்படத்தில் எம்.ஜி.ஆர். உடன் சேர்ந்து, 'நாடோடி நாடோடி...' என்ற திரைப்பாடலுக்கு நடனம் ஆடினார்.  பிற்காலத்தில் *அலைகள்*, *அகல்யா* போன்ற தொலைக்காட்சித் தொடர்களில் நடித்துள்ளார். உடல்நிலை பாதிக்கப்பட்ட இராகவன் சென்னை தனியார் மருத்துவமனையில் அனுமதிக்கப்பட்டதில், இவருக்கு கொரோனா வைரசு தொற்று கண்டறியப்பட்டது. இந்நிலையில் 2020 சூன் 19 இறந்தார்.

## மேற்கோள்கள்

## வெளி இணைப்புகள்
* ஏ. எல். இராகவன் பேச்சு - காணொலி
* ஏ. எல். இராகவன் - பாடல்கள்
*   MN Rajam and AL Raghavan - காணொலி

திரைப்படப் பாடகர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:1933 பிறப்புகள்
பகுப்பு:2020 இறப்புகள்
பகுப்பு:சௌராட்டிர நபர்கள்
பகுப்பு:கொரோனாவைரசுத் தொற்றினால் இறந்தவர்கள்
பகுப்பு:தமிழ்த் திரைப்பட நடிகர்கள்
பி. ஜெயச்சந்திரன்

**பி. ஜெயச்சந்திரன்** (*P. Jayachandran*, , 3 மார்ச்சு 1944 – 9 சனவரி 2025)) தென்னிந்தியத் திரைப்படப் பின்னணிப் பாடகர். தமிழ், மலையாளம், கன்னடம், தெலுங்கு, இந்தி ஆகிய மொழித் திரைப்படங்களில் பாடியவர். இவர் இந்திய தேசிய திரைப்பட விருதை ஒருமுறையும், தமிழக அரசின் திரைப்பட விருதை நான்கு முறையும் கேரள அரசின் திரைப்பட விருதை நான்கு முறையும் பெற்றார். 1997 ஆம் ஆண்டு தமிழக அரசின் கலைமாமணி விருது பெற்றார்.

## வாழ்க்கைச் சுருக்கம்
ஜெயச்சந்திரன் எர்ணாகுளத்தின் இரவிபுரம் பகுதியில் புகழ்பெற்ற இசைக்கலைஞரும் கொச்சி அரச பரம்பரையைச் சேர்ந்தவருமான இரவிவர்மா கொச்சனியன் தம்புரானுக்கும் சுபத்திரா குஞ்சம்மாவிற்கும் மகனாகப் பிறந்தார். அன்னையின் தூண்டலால் ஆறு வயதிலேயே மிருதங்கம் வாசிக்கக் கற்றுக்கொண்டார். எட்டு வயதில் கிறித்தவ தேவாலயங்களில் பக்திப் பாடல்களைப் பாடத்தொடங்கினார். இரிஞ்சாலகுடாவில் வளர்ந்த ஜெயச்சந்திரன் அங்குள்ள தேசியப் பள்ளியில் படித்து வந்த நேரத்தில் பள்ளிப் போட்டிகளில் மிருதங்கம், மெல்லிசை போட்டிகளில் பல பரிசுகளைப் பெற்று வந்தார். மாநில பள்ளிச்சிறுவர்களுக்கான ஒரு போட்டியில் 1958ஆம் ஆண்டு சிறந்த மிருதங்கக் கலைஞராகப் பரிசு பெற்றார். இதே போட்டியில் பின்னணிப் பாடகர் யேசுதாஸ் சிறந்த செவ்விசைப் பாடகராகத் தேர்வு பெற்றார்.

விலங்கியலில் இளநிலை பட்டப்படிப்பை முடித்துக் கொண்டு 1965இல் ஜெயச்சந்திரன் சென்னை வந்து சேர்ந்தார்.

## திரை வாழ்வு
1965 இல் இந்திய பாக்கித்தான் போர் நிதி நிகழ்ச்சி ஒன்றில் கலந்து கொண்டு ஜெயச்சந்திரன் பாடினார். அந்த நிகழ்ச்சிக்கு வந்திருந்த ஏ. வின்சென்ட், தயாரிப்பாளர் ஆர். எஸ். பிரபு ஆகியோர் ஜெயச்சந்திரனை அவர்களின் *குஞ்சாலி மரக்கார்* என்ற மலையாளப் படத்தில் பாட வைத்தார்கள். இப்படம் வெளிவரும் முன்னரே ஜெயச்சந்திரன் பாடிய *களித்தோழன்* படம் வெளி வந்தது. 1972ஆம் ஆண்டு "பணிதீராத வீடு" என்ற மலையாளத் திரைப்படத்தில் எம். எஸ். விஸ்வநாதன் இசையமைப்பில் பாடிய *நீலகிரியுடே* என்ற பாடலுக்காக முதல் கேரள மாநில விருது பெற்றார்.1985ஆம் ஆண்டு "ஸ்ரீ நாராயண குரு" என்ற மலையாளத் திரைப்படத்தில் அவரது பாடல் *சிவசங்கர சர்வ சரண்ய விபோ*, தேசியத் திரைப்பட விருதினைப் பெற்றுத் தந்தது. ஏ. ஆர். ரகுமான் இசையில் கிழக்குச்சீமையிலே படத்தில் அவரது பாடல் *கத்தாழம் காட்டுவழி* தமிழ்நாடு மாநில திரைப்படவிருது பெற்றது.

1975ஆம் ஆண்டு ஏ. ஆர். ரகுமானின் தந்தை ஆர். கே. சேகர் இசையமைத்த "பெண்படா" என்ற மலையாளத் திரைப்படத்தில் *வெள்ளி தேன் கிண்ணம் போல்* என்ற இவரது பாடல், ஒன்பது வயதில் **திலீப் சேகர்** என்ற ஏ. ஆர். ரகுமான் இசையமைத்த முதல் பாடலாகக் கருதப்படுகிறது.
#1973ம் ஆண்டு வெளியான அலைகள் தமிழ் படத்தில் ""பொன்னென்ன பூவென்ன பெண்ணே..."" என்ற பாடலை எம் எஸ் வி இசையில் அறிமுகம்.

## இவர் பாடிய பாடல்கள்

## இறப்பு
கேரள மாநிலம் திருச்சூரில் தனியார் மருத்துவமனையில் சிகிச்சை பெற்றுவந்த ஜெயச்சந்திரன் தனது 80-ஆவது அகவையில், 9 சனவரி 2025 அன்று காலமானார்.

## மேற்கோள்கள்

## வெளி இணைப்புகள்

* 
*
*

பகுப்பு:1944 பிறப்புகள்
பகுப்பு:2025 இறப்புகள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:மலையாளத் திரைப்படப் பின்னணிப் பாடகர்கள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:கன்னடத் திரைப்படப் பின்னணிப் பாடகர்கள்
பகுப்பு:இந்தித் திரைப்படப் பின்னணிப் பாடகர்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:கலைமாமணி விருது பெற்றவர்கள்
எஸ். சி. கிருஷ்ணன்

**எஸ். சி. கிருஷ்ணன்** (*S. C. Krishnan*)  சௌராட்டிர சமூகத்தைச் சேர்ந்த தென்னிந்தியாவின் பழம்பெரும் திரைப்படப் பின்னணிப் பாடகர் ஆவார். 1950களில் தமிழ்திரைப்படங்களில் பல பாடல்களைப் பாடியுள்ளார். தமிழர் உள்ளத்தில் நீங்கா இடம் பிடித்த 'அத்தானும் நான் தானே', 'சித்தாடை கட்டிக்கிட்டு', 'மண்ணை நம்பி மரமிருக்கு' ஆகிய பாடல்களைப் பாடியுள்ளார்.

## இளமைக்காலம்
அப்போது இராமநாதபுரம் மாவட்டத்தின் கீழிருந்த சிவகங்கையில் 1929 ஆம் ஆண்டு செல்வம் ஆச்சாரி என்ற நகைத் தொழிலாளியின் நான்காவது மகனாகப் பிறந்தார். 1937 ஆம் ஆண்டு டி. கே. எஸ். நாடகக் குழுவில் நடிகராகச் சேர்ந்தார். பின்னர் என். எஸ். கிருஷ்ணன், கே. ஆர். ராமசாமி ஆகியோரின் நாடகக் குழுக்களிலும் நடிகராக இருந்துள்ளார். அப்போது அறிஞர் அண்ணாவின் *வேலைக்காரி*, *ஓர் இரவு* ஆகிய நாடகங்களில் நடித்துள்ளார். இந்த இரண்டு நாடகங்களும் வேலைக்காரி, ஓர் இரவு என்ற பெயரிலேயே பின்னர் திரைப்படமாக்கப்பட்டன.

## தொழில் வாழ்க்கை
1949 ஆம் ஆண்டு சேலம் மாடர்ன் தியேட்டர்ஸ் நிறுவனத்தில் நடிகராக வேலைக்குச் சேர்ந்தார். பெரிய திரைப்பட தயாரிப்பு நிறுவனங்களில் அக்காலத்தில் நடிகர்கள் மாதச் சம்பளத்தில் நியமிக்கப்படுவது வழக்கம். அங்கு வேலை செய்யும் காலத்தில் மாடர்ன் தியேட்டர்ஸ் தயாரித்த பல படங்களில் நடித்துள்ளார். 1952 ஆம் ஆண்டு இந்த நிறுவனம் கல்யாணி என்ற திரைப்படத்தைத் தயாரித்த போது அதில் முதன்முதலாக இரண்டு பாடல்கள் பாடினார். ஒரு பாடலைத் தனித்தும், மற்றப் பாடலை கே. ராணியுடன் இணைந்தும் பாடினார். தனித்துப் பாடிய *கலப்படம், கலப்படம்* என்ற பாடல் புகழ் பெற்றது. அதன் பின் பின்னணிப் பாடகராக விளங்கினார்.

இவர் கருநாடக இசையில் நல்ல தேர்ச்சி பெற்றவராக இருந்தும் பெரும்பாலும் நகைச்சுவை நடிகர்களுக்குக் குரல் கொடுக்கவே இவரை இசையமைப்பாளர்கள் பயன்படுத்தினார். எனினும் அமுதவல்லி என்ற திரைப்படத்தில் இவர் டி. ஆர். மகாலிங்கத்துடன் இணைந்து பாடிய *தத்துவக் கலையுடன்* என்ற பாடல் இவரது சங்கீத ஞானத்தை வெளிப்படுத்துவதாக அமைந்தது.

இவர் சிறிது காலம் சென்னை தொலைக்காட்சி நிலையத்தில் இசையமைப்பாளராகப் பணியாற்றினார்.

## விருதுகளும் பட்டங்களும்
1981 ஆம் ஆண்டு தமிழ் நாடு மாநில அரசால் கலைமாமணி விருது வழங்கி கௌரவிக்கப்பட்டார்.

## சொந்த வாழ்க்கை
இவருக்கு மனைவி, இரண்டு மகள்கள், ஒரு மகன் குடும்பமாக அமைந்தனர். டி. ஆர். மகாலிங்கம் இவரது சிறந்த நண்பராக இருந்தார். தொலைக்காட்சி நிலையத்தில் பணியாற்றிக் கொண்டிருந்தபோது பக்கவாத நோயால் பீடிக்கப்பட்டார். சுமார் 4 வருடங்கள் நோயால் அவதிப்பட்ட பின்னர் 1983 ஆம் ஆண்டு இயற்கை எய்தினார்.

## மேற்கோள்கள்

## நூற்பட்டியல்
*
*
*

## வெளி இணைப்புகள்
* - அவரது முதல் தனிப்பாடல்.
*எஸ். சி. கிருஷ்ணன் பாடல்கள்

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:கலைமாமணி விருது பெற்றவர்கள்
பகுப்பு:தமிழ்நாட்டுப் பாடகர்கள்
பகுப்பு:1929 பிறப்புகள்
பகுப்பு:1983 இறப்புகள்
நாடோடிகள் (திரைப்படம்)

**நாடோடிகள்** (*Naadodigal*) 2009இல் வெளியான ஒரு தமிழ்த் திரைப்படம். சமுத்திரக்கனியின் இயக்கத்தில் வெளிவந்த இத்திரைப்படத்தில் சசிகுமார் மற்றும் பலர் நடித்திருந்தனர்.

## மேற்கோள்கள்
 

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:சமுத்திரக்கனி இயக்கிய திரைப்படங்கள்
பகுப்பு:சசிகுமார் நடித்த திரைப்படங்கள்
தீனா (திரைப்படம்)

***தீனா*** (*Dheena*) அஜீத் குமார் நடித்து 2001 ஆம் ஆண்டு சனவரி மாதம் 14 ஆம் தேதியன்று வெளியான ஒரு தமிழ்த் திரைப்படமாகும். இத்திரைப்படத்தில் சுரேஷ் கோபி, லைலா போன்றோர் முன்னணிக் கதாப்பாத்திரங்களில் நடித்துள்ளனர். இந்தத் திரைப்படத்தை இயக்கியதன் மூலமாகத்தான் இயக்குநர் ஏ. ஆர். முருகதாஸ் தமிழ்த் திரையுலகிற்கு அறிமுகம் ஆனார். இத்திரைப்படத்திற்கு யுவன் சங்கர் ராஜா இசை அமைத்துள்ளார்.

## தயாரிப்பு
ஏ. ஆர். முருகதாஸ் இயக்குநர் எஸ். ஜே. சூர்யாவிடம் உதவி இயக்குநராக பணிபுரியும்பொழுதே நடிகர் அஜித் குமாரிடம் இப்படத்தில் லைலா மற்றும் சுரேஷ் கோபியுடன் இணைந்து நடிக்க சம்மதம் பெற்றார்.

## நடிகர்கள்
* அஜித் குமார் - தீனதயாளன் (தீனா)
* சுரேஷ் கோபி - ஆதிகேசவன்
* லைலா - சித்ரா
* திவ்யா
* சிறீமன்
* சியாம் கணேஷ்
* 'மகாநதி' சங்கர் நாராயணன்
* ராஜேஷ்
* சீலா
* நக்மா - வத்திக்குச்சி பத்திக்காதுடா பாடலில் மட்டும்

## பாடல்கள்

இத்திரைப்படத்திற்கு இசையமைத்தவர் யுவன் சங்கர் ராஜா ஆவார். திசம்பர் 2000 அன்று வெளியான இத்திரைப்படத்தின் பாடல்கள் அனைத்தும் சிறப்பான வெற்றிப் பாடல்களாகும். யுவன் சங்கர் ராஜா தமிழ்த் திரைப்படத் துறையில் தனக்கென்று ஒரு இடத்தை பிடித்துக் கொள்ள அவருக்கு இத்திரைப்படம் உதவியது.

## வகை
அதிரடித் திரைப்படம்

## மேற்கோள்கள்


## வெளி இணைப்புகள்
* 

பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அஜித் குமார் நடித்துள்ள திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஏ. ஆர். முருகதாஸ் இயக்கிய திரைப்படங்கள்
பகுப்பு:லைலா நடித்த திரைப்படங்கள்
பகுப்பு:ராஜேஷ் நடித்த திரைப்படங்கள்
அயன் (திரைப்படம்)

***அயன்*** (*Ayan*) () என்பது 2009 ஆம் ஆண்டு கே. வி. ஆனந்த் இயக்கத்தில் வெளிவந்த அதிரடி த்ரில்லர் தமிழ் திரைப்படம். இதில் கதையின் நாயகனாக சூர்யா நடிக்க பிரபு, தமன்னா மற்றும் அகஷ்தீப் சைக்ஹல் முக்கியமான பாத்திரங்களில் நடித்துள்ளனர். இத் திரைப்படத்தினை ஏவிஎம் சார்பாக எம். சரவணன், எம். எஸ். குகன் தயாரிக்க சன் பிக்சர்ஸ் வெளியீடு செய்தது.

## நடிகர்கள்
* சூர்யா - தேவா
* தமன்னா - யமுனா
* பிரபு - தாஸ்
* அகஷ்தீப் சைக்ஹல் - கமலேஷ்
* ஜெகன் - சிட்டி பாபு
* கருணாஸ் - டில்லி
* பொன்வண்ணன் - பார்த்திபன்
* ரேணுகா - தேவாவின் தாய்
* ரகுவரன் - தேவாவின் தந்தை
* கொயனா மித்ரா - சிறப்பு நடனம் "ஹனி ஹனி" பாடல்
* தில்லி கணேஷ்
* ஜானகி சபேஷ்
* கலைராணி

## கதைச் சுருக்கம்
இந்தத் திரைப்படம் தேவா என்ற வாலிபனை சுற்றி நடக்கிறது. தேவாவின் அம்மா அவனை அரசாங்க அதிகாரி ஆக்க விரும்புகிறார். ஆனால் தேவா சிறுவயது முதல் ஆறுமுக தாஸ் என்ற கடத்தல்காரருடன் வேலை செய்கிறார். இந்த நேரத்தில் ஆறுமுக தாஸுக்கு போட்டியாக கமலேஷ் உருவெடுக்கிறார். போட்டியில் யார் ஜெயிக்கிறார்கள் என்பது மீதி கதை.

## பாடல்கள்
இத் திரைப்படத்திற்கு ஹாரிஸ் ஜெயராஜ் இசை அமைக்க  பாடல் வரிகளை வைரமுத்து, நா. முத்துக்குமார் மற்றும் பா. விஜய் எழுதியிருந்தார்கள். இத் திரைப்படத்தில் இடம் பெற்ற "விழி மூடி யோசித்தால்"  பாடல் மிகவும் பிரபலம் ஆனது. இத் திரைப்படத்திற்கு இசை அமைத்ததின் மூலம் சிறந்த இசையமைப்பாளர் பிலிம்பேர் விருது, ஆண்டின் சிறந்த இசைத் தொகுப்புக்காக  மிர்ச்சி விருது மற்றும் சிறந்த இசையமைப்பாளர் எடிசன் விருதுகளைப் பெற்றார்.

## விமர்சனம்
ஆனந்த விகடன் வார இதழில் வந்த விமர்சனத்தில் "தமிழ் சினிமாவில் ஆச்சர்யமாகப் பலப் பல நாடுகளுக்குக் கதை பயணித்தாலும் அது திணிப்பாகத் தெரியாமல் கதைப் போக்கோடு இணைந்து பயணிக்கிறது... காட்சிகளை லாஜிக் மீறாமலும் புத்திசாலித் தனமாகவும் அமைக்க மெனக்கெட்டு இருப்பதற்குப் பாராட்டுகள். ஆனால், அதுவே ஒரு கட்டத்தில் ஓவர்டோஸ் அலர்ஜி ஏற்படுத்துவதுதான் அயனின் பின்பாதி 'பயன்'!" என்று எழுதி  மதிப்பெண்களை வழங்கினர்.

## ஆதாரங்கள்

## வெளியிணைப்புகள்
*

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சூர்யா நடித்துள்ள திரைப்படங்கள்
பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள்
பகுப்பு:தமன்னா நடித்த திரைப்படங்கள்
செமாராங்

**செமாராங்** நகரம் இந்தோனேசியாவின் சாவகத் தீவின் வட கரையில் அமைந்துள்ள ஒரு பெரு நகராகும். மத்திய சாவக மாகாணத்தின் தலை நகரான செமாராங் நகரின் பரப்பளவு 225.17 சதுர கிலோ மீற்றர் ஆகும். ஒன்றரை மில்லியனுக்கு மேற்பட்ட மக்கள் வாழும் இந்நகரம் இந்தோனேசியாவின் ஐந்தாவது பெரிய நகரமாகும். இந்நகரின் அமைவிடம்  ஆகும். நெதர்லாந்து காலனியாதிக்க காலத்திலிருந்து இன்று வரை இந்நகரம் இந்தோனேசியாவின் முக்கிய துறைமுக நகரங்களுள் ஒன்றாகத் திகழ்கிறது. குறிஞ்சி, முல்லை, மருதம், நெய்தல் ஆகிய நான்கு வகை நிலங்களையும் ஒருங்கே கொண்ட இந்நகரில் இந்தோனேசியச் சீனர்கள் அதிகமாக வசிக்கின்றனர்.

thumb|right|260px|பத்தொன்பதாம் நூற்றாண்டின் இறுதிப்பகுதியில் செமாரங் நகரில் அமைந்திருந்த ஒரு சீன இல்லம்

## நிருவாகம்

செமாராங் நகரம் 16 நிருவாக மாவட்டங்களாகவும் 177 உப-மாவட்டங்களாகவும் பிரிக்கப்பட்டுள்ளது. 1906 வரையில் இந்நகரம் பூபதி (ஆளுநர்) ஒருவரின் கீழேயே இருந்து வந்தது. 1906 இன் பின்னர் நகரபிதா (மேயர்) ஒருவரின் கீழ் உள்ளது.

## மொழி
இந்தோனேசியாவின் பல பாகங்களிலிருந்தும் இங்கு வந்து வசிப்போர் பல்வேறு மொழிகளைப் பேசக்கூடியோராயிருந்தாலும் அவர்களின் எண்ணிக்கை இங்கு அதிகமாக வாழும் சாவக மக்கள் தொகையுடன் ஒப்பிடும்போது அது மிகவும் குறைவானதே. இங்குள்ள மக்கள் அநேகமாக சாவகம் அல்லது இந்தோனேசிய மொழியே பேசுகின்றனர். இங்கு அதிகமாக வாழும் சீனர்கள் ஹோக்கியன் அல்லது மாண்டரின் மொழியைப் பேசுகின்றனர்.

## தரைத்தோற்றம்

இந்நகரம் சாவகத் தீவின் மத்திய சாவக மாகாணத்தின் வட கரையில் அமைந்துள்ளது. இங்கு கடலை அடுத்ததாகவே மலைப்பாங்கான நிலப் பகுதிகளைக் காணலாம். செமாராங் நகரைச் சூழவுள்ள பகுதிகளில் அதிகளவில் புகையிலைப் பயிர்ச் செய்கை இடம் பெறுகிறது.

## காலநிலை
செமாராங் அயன மண்டல மழைக்காட்டுக் காலநிலையையும் பகுதியளவில் அயன மண்டல பருவப் பெயர்ச்சிக் காலநிலையையும் கொண்டுள்ளது.

## சகோதர நகரங்கள்
* - மலாக்கா நகரம், மலேசியா
*  -  டலஹாசி, ஐக்கிய அமெரிக்கா

## உசாத்துணை

## வெளி இணைப்புகள்

பகுப்பு:இந்தோனேசிய நகரங்கள்
பகுப்பு:இந்தோனேசியாவின் மாநிலத் தலைநகரங்கள்
ஐதராபாத்து

**ஐதராபாத்து** (*Hyderabad*, ) என்ற தலைப்பில் உள்ள கட்டுரைகள்:

## இந்தியா
* ஐதராபாத்து (இந்தியா), தெலுங்கானா மாநிலத்தின் தலைநகர்
* ஐதராபாத்து மாவட்டம், இந்தியா, தெலுங்கானா மாநிலத்தின் ஒரு மாவட்டம்
* ஐதராபாத் இராச்சியம் (1724 - 1948)
* ஐதராபாத் மாநிலம் (1948–1956)
* ஐதராபாத், உத்தரப் பிரதேசம், உத்தரப் பிரதேசத்தில் உள்ள ஊர்

## பாக்கித்தான்
* ஐதராபாத் (பாகிஸ்தான்), பாக்கித்தானின் சிந்து மாகாணத்தில் ஒரு முக்கிய நகரம்
* ஐதராபாத் மாவட்டம், பாகிஸ்தான், பாக்கித்தானின் ஒரு மாவட்டம்
நீர்வேலி கந்தசுவாமி கோயில்

**நீர்வேலி கந்தசுவாமி கோயில்** யாழ்ப்பாண மாவட்டத்திலுள்ள நீர்வேலி எனும் கிராமத்தில் யாழ்ப்பாணம் பருத்தித்துறை வீதியிலிருந்து மேற்காக 100 மீற்றர் தூரத்தில்அமைந்துள்ள ஓர் முருகன் கோயில் ஆகும்.

## வரலாறு

நீர்வேலிக் கிராமம் முற்று முழுதாக முருக வழிபாட்டுக்கு முதன்மை கொடுத்த கிராமம். இக்கிராமத்தில் சைவ சமயத்தவரைத் தவிர்ந்த பிற மதத்தவர்களுக்கு வாய்ப்பு இல்லாத சூழ்நிலை பாரம்பரியமாகக் காணப்பட்டது. அன்னியராட்சிக் காலத்தில்கூட இக்கிராமத்தில் மக்கள் மதம் மாறவில்லை. இக்கிராமத்து பாரம்பரிய வரலாற்றில் முக்கிய அம்சமாக பொது மக்களின் நாமங்கள் கந்தபுராணத்தை மையமாகி இதனை கட்டினர்

## அமைக்கப்பட்ட வரலாறு

1852 இல் கந்தப் பெருமானது விக்கிரம் கொடிகாமத்திலிருந்து கொண்டு வரப்பட்டுக் கோவில் அமைக்கப்பட்டு கந்தையினார் நல்லயினார் என்னும் சகோதரர் இருவரால் பரிபாலிக்கப்பட்டு வந்தது 1896 இல் மூவர் கொண்ட தர்ம கர்த்தாசபையும் 1918 இல் அறுவர் கொண்ட தர்ம கர்த்தாசபையும் பரிபாலனத்தைத் தொடர்ந்தன. 1968இல் புதிய பரிபாலன சபை தோற்றம் பெற்றது. பிரதேச காரியாதிகாரி முன்னிலையில் நிர்வாக யாப்பு தயாரிக்கப்பட்டு பரிபாலனசபை அமைக்கப்பட்டது. இப்பரிபாலன சபை மூன்றாண்டுக்கு ஒரு முறை புதிய அலுவலரைத் தெரிவுசெய்து ஆலயத்தினைச் செவ்வனே பரிபாலித்து வருகின்றது. ஆரம்பத்தில் 10 நாள் மகோற்சவமும் 1924 இல் கும்பாபிஷேகமும் நடந்த பின் உற்சவநாள்கள் அதிகரிக்கப்பட்டன.

## ஆலயத்திருப்பணி

ஆலயத் திருப்பணிகளில் தேர்த்திருப்பணி முதன்மையானது. 1975 காலப்பகுதியில் ஆரம்பித்த இத்தேர்த்திருப்பணி ஊர்மக்களின் காணிக்கையில் திருநெல்வேலி சிற்பக்கலைஞர். திரு. கந்தசாமி அவர்களின் கைவண்ணத்தில் மிகவும் சிறப்பாக நிறைவேறியது.

## கோபுரத்திருப்பணி

2003ஆம் ஆண்டு ஆரம்பிக்கப்பட்ட திருப்பணி நல்லை ஆதின இரண்டாவது குருமகாசன்னிதானம் முன்நிலையில் அடிக்கல் நாட்டல் பெற்று துரிதமாக வேலை நடைபெற்று 2006ஆம் ஆண்டு இராஜ கோபுர கும்பாபிஷேகம் நடைபெற்றது

## வெளி இணைப்புகள்
நீர்வேலி அருள்மிகு கந்தசுவாமி கோயில் வரலாறு 

நீர்வேலி கந்தசாமி கோவில்  

வருடப்பிறப்பில் தேரேறிவரும் முருகனே..(சிறப்பு) 

பகுப்பு:யாழ்ப்பாண மாவட்டத்தில் உள்ள கோயில்கள்
பகுப்பு:சைவக்குருமார்களின் ஆலயங்கள்
பகுப்பு:இலங்கையிலுள்ள முருகன் கோவில்கள்
எங்கள் அண்ணா (திரைப்படம்)

***எங்கள் அண்ணா*** (*Engal Anna*) என்பது 2004 ஆம் ஆண்டில் சித்திக் இயக்கத்தில் வெளியான தமிழ்-மொழி நகைச்சுவை நாடகத் திரைப்படம் ஆகும். இந்த திரைப்படத்தில் விஜயகாந்த், பிரபுதேவா, வடிவேல்,பாண்டியராஜன், நமிதா, சொர்ணமால்யா, இந்திரஜா, லால், மணிவண்ணன், ஆனந்த் ராஜ் போன்ற பலர் நடித்துள்ளனர்.

இது 2003 ஆம் ஆண்டு மலையாளத்தில் வெளியான*கிரோனிக் பேச்சிலர்* படத்தின் மறு ஆக்கம் ஆகும். இப்படம் 14 சனவரி 2004 அன்று வெளியிடப்பட்டு வணிக ரீதியாக வெற்றி பெற்றது.

## நடிகர்கள்
* விஜயகாந்த் - எஸ்பி சுந்தரலிங்கம் பிரபாகரன் 
* பிரபுதேவா - கண்ணன் 
* வடிவேல் - மயில்சாமி
* பாண்டியராஜன் - சீனு
* நமிதா - கௌரி
* சொர்ணமால்யா - பார்வதி
* இந்திரஜா - பவானி ஈஸ்வரமூர்த்தி
** ரேவதி பிரியா - இளைய பவானி
* லால் - சுந்தரலிங்கம் & வீரபாண்டியன் 
* மணிவண்ணன் - ராமநாதனாக மணிவண்ணன்; எஸ்பியின் மாமா & கண்ணனின் அப்பா
* ஆனந்த் ராஜ் - துரைராஜா
* வடிவுக்கரசி - ஈஸ்வரி
* தியாகு - தர்மராஜ்
* எம். எசு. பாசுகர் - மணி
* குயிலி - லட்சுமி; சுந்தரலிங்கத்தின் முதல் மனைவி
* யுவஸ்ரீ - பானுமதி; சுந்தரலிங்கத்தின் இரண்டாவது மனைவி 
* சபிதா ஆனந்த் - துர்கா; ஈஸ்வரமூர்த்தியின் மனைவி
* பசி சத்யா - மங்களம்; துரைராஜின் அம்மா
* பவன் குமார் - ஆனந்தன்
* விஜய சிங் - சுசீலா
* ஸ்ரீலதா - ராணி; கண்ணனின் மூத்த சகோதரி
* மின்னல் தீபா - கீதா; கண்ணனின் காதலி

## தயாரிப்பு
நடிகர் விஜயகாந்த் நடிப்பில் வெளியான முந்தைய படங்கள் வசூல் ரீதியாக தோல்வியடைந்ததை அடுத்து, மலையாளப் படமான 'கிரோனிக் பேச்சிலர்' படத்தை தமிழில் மறு ஆக்கம் செய்ய விஜயகாந்த் முடிவு செய்தார். கிரோனிக் பேச்சிலர் படத்தை இயக்கிய சித்திக், இந்த தமிழ் பதிப்பை இயக்கும் பொறுப்பை ஏற்றிருந்தார்.

படத்தில் மற்றொரு முக்கிய வேடத்தில் நடிக்க கார்த்திக்கை முதலில் சித்திக் அணுகினார், ஆனால் நடிகர் அதை நிராகரித்து அந்த பாத்திரம் பிரபுதேவாவுக்கு சென்றது. முன்னதாக தெலுங்குப் படங்களில் நடித்த பைரவி, முன்னணி நடிகையாகத் தேர்ந்தெடுக்கப்பட்டு, தமிழில் அறிமுகமானார், மேலும் தனது பெயரை நமிதா என்று மாற்றிக்கொண்டார். இந்த படத்தில் முதல் படத்தில் நடித்த இந்திரஜா மீண்டும் தமிழ் பதிப்பில் நடிக்க தேர்வு செய்யப்பட்டார்., மேலும் வடிவேல், பாண்டியராஜன், சொர்ணமால்யா, ஆனந்த் ராஜ் மற்றும் பாண்டியராஜன் ஆகியோருடன் துணை வேடங்களில் நடிக்க தேர்ந்தெடுக்கப்பட்டார். இந்தப் படம் மூலம் மலையாள நடிகர் லால் தமிழ்த் திரைப்படங்களில் அறிமுகமானார்.

## ஒலிப்பதிவு
இந்த படத்திற்கு தேவா இசையமைத்துள்ளார்.

## வெளியீடு
எங்கள் அண்ணா படம் 14சனவரி 2004 அன்று தைப்பொங்கல் பாண்டியின் போது வெளியிடப்பட்டது. இந்த படத்தின் விநியோக உரிமை ₹60 லட்சத்திற்கு விற்கப்பட்டது (2023 இல் ₹2.1 கோடி அல்லது US$270,000க்கு சமம்). இதே காலகட்டத்தில் வெளியான கோவில், புதுக்கோட்டையிலிருந்து சரவணன், விருமாண்டி உள்ளிட்ட படங்களின் போட்டியை எதிர்கொண்டாலும் வெற்றி பெற்றது.

## மேற்கோள்கள்

## வெளி இணைப்புகள்
* 

பகுப்பு:2004 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:நமிதா நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:பிரபுதேவா நடித்த திரைப்படங்கள்
பகுப்பு:பாண்டியராஜன் நடித்த தமிழ்த் திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
சரோஜா (திரைப்படம்)

***சரோஜா*** 2008 ஆண்டில் வெளியான ஒரு தமிழ்த் திரைப்படம் ஆகும். வெங்கட் பிரபுவின் தயாரிப்பான இப்படத்திற்கு யுவன் சங்கர் ராஜா இசையமைத்திருந்தார். 1993 இல் ஸ்டீபன் ஆப்கின்ஸ் இயக்கிய ஆங்கிலத் திரைப்படமான *ஷட்ஜ்மெண்ட் நைட்* என்ற படத்தை தழுவி இப்படம் எடுக்கப்பட்டது. தெலுங்கில் மொழிமாற்றம் செய்யபட்டு, சில காட்சிகள் மீண்டும் படம்பிடிக்கபட்டு வெளியானது.

## விமர்சனம்
பிலிமிபீட் வலைதளத்தில் வந்த விமர்சனத்தில் "தமிழ் சினிமாவில் சத்தமில்லாமல் ஒரு புதிய டிரெண்டை உருவாக்கிக் கொண்டிருக்கிறார்கள் கங்கை அமரனின் புதல்வர்கள் இயக்குநர் வெங்கட் பிரபுவும், பிரேம்ஜி அமரனும். அழுத்தமான கதை எதுவும் தேவையில்லை. ஒரு சின்ன முடிச்சை வைத்துக் கொண்டு, கலகல விறுவிறு சம்பவங்களுடன் படத்தை நகர்த்திச் செயல்வதுதான் அந்தப் பாணி... சரோஜா... புத்தம் புது ரோஜா!" என்று விமர்சனம் எழுதினர்.

## மேற்கோள்கள்

## வெளியிணைப்புகள்
* அதிகாரப்பூர்வ இணையத்தளம்
* 
* 

பகுப்பு:2008 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:வெங்கட் பிரபு இயக்கிய திரைப்படங்கள்
பகுப்பு:ஜெயராம் நடித்த திரைப்படங்கள்
ஹெச். எம். எஸ் (கப்பல் பெயர்)

**ஹெச். எம். எஸ்** அல்லது **எச். எம். எசு** (ஆங்கிலம்: H. M. S) என்ற ஆங்கில குறுக்கம், **ஹிஸ்** அல்லது **ஹெர் மெஜஸ்டீஸ் ஷிப்** (ஆங்கிலம்: His or Her Majesty's Ship) என்ற ஆங்கிலத் தொடரைக் குறிக்கின்றது. இதற்கு அரசரின் (அல்லது அரசியின்) கப்பல் என்று பொருளாகும். முடியாட்சி அரசமைப்பு உள்ள நாடுகளின் கடற்படைகளின் கப்பல்களுக்கு பெயர்களின் முன்னொட்டாக இக்குறுக்கம் பயன்படுத்தபடுகிறது. எடுத்துக்காட்டாக ஒரு போர்க்கப்பலின் பெயர் ”சிட்னி” என்றிருந்தால் அது அதிகாரப்பூர்வமாக ”ஹெச். எம். எஸ். சிட்னி” என்றழைக்கப்படும்.

இந்த முன்னொட்டு வழக்கம் பிரிட்டன், சுவீடன் போன்ற முடியாட்சி நாடுகளில் பின்பற்றப்படுகிறது. பிரிட்டனின் முன்னாள் காலனிகளான ஆஸ்திரேலியா, கனடா, நியூசிலாந்து போன்ற நாடுகளின் கப்பற்படைகளும் இது போன்ற ஒரு பெயரிடல் மரபைப் பின்பற்றுகின்றன. இந்நாட்டுக் கப்பல்கள் அரசர்/அரசியின் ஆஸ்திரேலிய/கனடிய/நியூசிலாந்திய கப்பல்கள் என்றழைக்கப்படுகின்றன. உலகின் பல நாடுகள் பிரித்தானிய பேரரசின் பகுதிகளாக இருந்தபோது அந்நாடுகளின் கப்பற்படைகளும் இப்பெயரிடல் மரபைப் பின்பற்றின. எடுத்துக்காட்டாக பிரித்தானியாவின் இந்தியப் பேரரசுவின் போர்க்கப்பல்கள் அரசரின் இந்தியக் கப்பல் (ஹிஸ் மெஜஸ்டீஸ் இந்தியன் ஷிப்) என்று வழங்கப்பட்டன.

## மேற்கோள்கள்

பகுப்பு:ஐக்கிய இராச்சியத்தின் கப்பல்கள்
பேராண்மை

***பேராண்மை*** (en: Peranmai) 2009 இல் வெளியான தமிழ்த் திரைப்படமாகும். கருணமூர்த்தி, அருண் பாண்டியன் ஆகியோரால் தயாரிக்கப்பட்டு 
ஜனநாதனால் இயக்கப்பட்டது. ஜெயம் ரவி, ரோலாண்ட் கிக்கிங்கர், பொன்வண்ணன், வடிவேல், ஊர்வசி ஆகியோர் நடித்துள்ளனர். வித்யாசாகர் இசையமைத்துள்ளார்.

## கதைச்சுருக்கம்
இந்தியா வேளாண்மை ஆராய்ச்சிக்காக ராக்கெட் ஏவுவதை அன்னிய சக்திகள் சீர்குலைக்க காட்டுக்குள் ஊடுருவுகின்றன. அவற்றை 5 மாணவிகள் உதவியுடன் கதாநாயகன் முறியடிக்கிறார்.

## வெளி இணைப்புகள்
* 
* 

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தமிழ் தேசபக்தித் திரைப்படங்கள்
பகுப்பு:எஸ். பி. ஜனநாதன் இயக்கிய திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:ஜெயம் ரவி நடித்த திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
அயனியாக்கம்

right|thumb|400px|நடுநிலையிலுள்ள மூலங்களின் அயனாக்க சக்தி.
**அயனியாக்கம்** (*ionization*) அல்லது அயனாக்கம் என்பது அணு அல்லது மூலக்கூறு ஒன்று ஏற்றம் ஒன்றைப் பெறுவதன் மூலம் அல்லது இழப்பதன் மூலம் அயனி நிலைக்கு மாறும் இயற்பியல் செயற்பாடு ஆகும். இங்கு ஏற்றம் பெற்ற அணு அல்லது மூலக்கூறு அயனி எனப்படும்.

## மேற்கோள்கள்

பகுப்பு:அயனிகள்
பகுப்பு:அணு இயற்பியல்
பகுப்பு:இயற்பியல் வேதியியல்

பகுப்பு:மூலக்கூறு இயற்பியல்
அயனி

thumb|right|200px|நைத்திரேற்று அயனின் ஏற்றவழுத்தம். (). தனியொழுக்கு கொண்ட சமவழுத்தத்தைக் காட்டும் முப்பரிமாண கட்டமைப்பு.

**மின்னூட்டணு அல்லது அயனி*** (Ion)* என்பது  ஏற்றம் பெற்ற அணு அல்லது அணுக்கூட்டத்தைக் குறிக்கின்றது. அயனி ஈழத்தில் **அயன்**  என்றும் வழங்கப்படுகிறது. வேதியியல் அல்லது இயற்பியல் செயல்பாடுகளின் மூலமாக அயனிகளை உருவாக்க இயலும். அணுக்கள் இயற்கையில் தம் உறுதி நிலையைப் பேணுவதற்காக தங்கள் அணு அமைப்பின் மேலோட்டிலுள்ள எலக்ட்ரான்களை இழந்தோ ஏற்றோ அயனியாக்கம் அடைகின்றன. அயனிகளில் நேர்மின்னிகளின் எண்ணிக்கையை விட எதிர்மின்னி எண்ணிக்கை அதிகமாகக் காணப்படும்.

## வகைகள்

பொதுவாக அயனிகள் இரண்டு வகைப்படும். அவை **1. எதிர்மின் அயனி** **2. நேர்மின் அயனி.**

### எதிர்மின் அயனி

**எதிர்மின் அயனிகள்** *(Anions)* என்பவை எலக்ட்ரான்களைக் கூடுதலாகப் பெற்றுள்ள அணுக்கள் அல்லது அணுக்களின் குழுக்களைக் குறிக்கும் உறுப்புகள் ஆகும். எதிர்மின் அயனிகளில் புரோட்டான்களைவிட எலக்ட்ரான்கள் எண்ணிகையில் மிகுந்திருக்கும். இவ்வயனிகள் எதிர்மின் சுமையைக் கொண்டிருக்கும்.

உதாரணமாக குளோரைடு அயனிகள் Cl- என்றும் புரோமைடு அயனிகள் Br- என்றும் அயோடைடு அயனிகள் I- என்றும் குறிக்கப்படுகின்றன. இவையாவும் ஒற்றை இணைதிறன் கொண்டு ஒரேயொரு ஐதரசன் அணுவுடன் இணையும் வல்லமை கொண்ட எதிர்மின் அயனிகள் ஆகும். இதைப்போலவே இணைதிறன் இரண்டு கொண்ட எதிர்மின் அயனிகள், இணைதிறன் மூன்று கொண்ட எதிர்மின் அயனிகள் எனப்பலவகை எதிர்மின் அயனிகள் உள்ளன.

### நேர்மின் அயனி

நேர்மின் அயனிகள் (Cations) என்பவை புரோட்டான்களைக் கூடுதலாகப் பெற்றுள்ள அணுக்கள் அல்லது அணுக்களின் குழுக்களைக் குறிக்கும் உறுப்புகள் ஆகும்.. நேர்மின் அயனிகளில் எலக்ட்ரான்களைவிட புரோட்டான்கள் எண்ணிகையில் மிகுந்திருக்கும். இவ்வயனிகள் எதிர்மின் அயனிகளுக்கு எதிரான நேர்மின் சுமையைக் கொண்டிருக்கும்.

உதாரணமாக ஐதரசன் அயனி H+ என்றும் சோடியம்  அயனி Na+ என்றும் லித்தியம் அயனி Li+ என்றும் குறிக்கப்படுகின்றன. இவையாவும் ஒற்றை இணைதிறன் கொண்ட அயனிகள் ஆகும். இவற்றைப் போலவே இணைதிறன் இரண்டு கொண்ட நேர்மின் அயனிகள், இணைதிறன் மூன்று கொண்ட நேர்மின் அயனிகள் எனப்பலவகை நேர்மின் அயனிகள் உள்ளன.

## அயனியாதல்

நடுநிலையான ஒர் அணு ஒன்று அல்லது அதற்கு மேற்பட்ட எலக்ட்ரான்களை இழந்தால் அது ஒட்டுமொத்தமாக நேர்மின் சுமையைப் பெறுகிறது. எலக்ட்ரான்களைவிட இங்கு புரோட்டான்கள் அதிகமாக இருப்பதால் இவ்வயனி நேர்மின் அயனி எனப்படுகிறது.

* சோடியம் அணு. இதன் வெளிக்கூட்டில் ஒரே ஒரு தனி எலக்ட்ரான் உள்ளது. மற்றைய உட்கூடுகள் முறையே 2, 8 எலக்ட்ரான்கள் கொண்டு நிரம்பிக் காணப்படுகின்றன.எனவே வெளிக்கூட்டிலுள்ள ஒற்றை எலக்ட்ரானை இழந்து சோடியம் எளிதாக  Na+ அயனியாகிறது.

:Na →  + 

நடுநிலையான ஒர் அணு ஒன்று அல்லது அதற்கு மேற்பட்ட எலக்ட்ரான்களைப் பெற்றுக்கொண்டால் அது ஒட்டுமொத்தமாக எதிர்மின் சுமையைப் பெறுகிறது. எலக்ட்ரான்கள் இங்கு புரோட்டான்களைவிட அதிகமாக இருப்பதால் இவ்வயனி எதிர்மின் அயனி எனப்படுகிறது.

* குளோரின் அணு. இதன் வெளிக்கூட்டில் ஏழு எலக்ட்ரான்கள் உள்ளன. ஏழு எலக்ட்ரான்களை இழந்து உறுதியடைவதை விட ஒரு எலக்ட்ரானை  ஏற்று தனது இறுதிக்கூட்டை நிரப்ப்பி உறுதியடைவது எளிதான செயலாகும். எனவே குளோரின் ஓர் எலக்ட்ரானை பெறுவதன் மூலம் Cl- அயனியாகிறது.

:Cl +  → 

ஒரே அணுவால் ஆன அயனி ஓரணு அயனி என்றும் ஒன்றுக்கு மேற்பட்ட அணுக்களைக் கொண்டிருக்கும் அயனி பல்லணு அயனி என்றும் அழைக்கப்படுகின்றன. அயனிகள் கொண்டுள்ள மின்சுமை காரணமாக அவை ஒன்றை ஒன்று ஈர்க்கின்றன. இதனால் உப்புகள் எனப்படும் அயனிச்சேர்மங்கள் உருவாகின்றன.

## பொதுவான அயனிகள்

}||ஈத்தேன்டையோயேட்டு
|-
|சயனைடு||||
|-
|}
|}

## மேற்கோள்கள்
துப்பாக்கியால் சுட்டு மரண தண்டனை

**[[துப்பாக்கி]]யால் சுட்டு [[மரண தண்டனை]]**யை நிறைவேற்றுவது பல நூற்றாண்டுகளாக இருந்து வரும் வழக்கம். துப்பாக்கிகள் கண்டுபிடிக்கப்படுவதற்கு முன் அம்புகள் எய்து குற்றம் சாட்டப்பட்டவரைக் கொல்லும் வழக்கம் இருந்து வந்தது. அப்பழக்கமே துப்பாக்கியால் சுட்டுக்கொல்லும் பழக்கமாக மாறியது. தண்டனையை நிறைவேற்ற படைவீரர்களால் அல்லது காவல்துறையினரால் ஒரு சுடு குழு உருவாக்கப்படுகிறது. இக்குழுவின் உறுப்பினர்கள் அனைவரும் ஒரே நேரத்தில் துப்பாக்கி விசையை அழுத்தி குற்றவாளியை நோக்கிச் சுடுகின்றனர். பொதுவாக குற்றவாளியின் கண்கள் கட்டப்பட்ட நிலையில் அவர் சுடு குழுவின் முன் நிறுத்தப்படுகிறார். சட்டம் ஒழுங்கு மீறலுக்கும், படைகளில் பொறுப்பைவிட்டு ஓடியவர்களுக்கும் இம்முறையில் தண்டனை நிறைவேற்றப்படுகிறது. உலகின் பல நாடுகள் இன்னும் இப்பழக்கத்தைப் பின்பற்றுகின்றன.

## வெளி இணைப்புகள்

## மேற்கோள்கள்

பகுப்பு:மரண தண்டனை
பகுப்பு:குற்றவியல் சட்டம்
அகம்பன் மாலாதனார்

**அகம்பன் மாலாதனார்** ஒரு சங்க காலத் தமிழ்ப் புலவர்.

அகம்பன் மால் ஆதன் ஆர். அகம்பன் என்பது இப்புலவரின் தந்தைப்பெயர். மால் தந்தை தன் திருமால் பற்றைத் தன் மகன் பெயரில் இணைத்து வெளிப்படுத்தியுள்ளார். ஆதன் என்னும் சொல் மூச்சுக்காற்றைக் குறிக்கும்.

இவர் தேனி மாவட்டத்தில் உள்ள பெரியகுளம் பகுதியிலுள்ள அகமலை என்னும் ஊரில் வாழ்ந்தவர். அகமலையில் வாழ்ந்தவர் அகம்பன்.

இப்புலவர் பெயரில் ஒரே ஒரு பாடல் மட்டும் காணப்படுகிறது.(அது நற்றிணை 81 முல்லை). வினை முற்றி மீளும் தலைவன் தன் தேர்ப்பாகனிடம் சொல்வதாக அப்பாடல் அமைந்துள்ளது.

## மாலாதனார் பாடல் உரை
புரவி நிலத்தில் கொட்டி ஆதிதாளம் போட்டுக்கொண்டு செல்லும். அக்காலத்தில் அதனை வண்டியில் பூண்டும்போது அதன் பிடரியில் மணி கட்டுவர். அந்த மணி ஒலிக்கும்படி பாக! தேரில் பூட்டுக. வேந்தன் தன் பகைவனை வென்று தன்னைத் தணித்துக்கொண்டான். என் மனைவி அம்மா அரிவை விருந்தோம்ப முடியவில்லையே என்று அழுதுகொண்டிருப்பாள். அவள் புன்முறுவலைக் காணவேண்டும்.

## சான்றடைவு

பகுப்பு:சங்கப் புலவர்கள்
அஞ்சியத்தை மகள் நாகையார்

**அஞ்சியத்தை மகள் நாகையார்** ஒரு சங்க காலத் தமிழ்ப் புலவர் ஆவார்.

## பெயர்க் காரணம்
* இப்பெண் புலவர் அஞ்சி என்பானின் அத்தைமகள் ஆகையால் இவ்வாறு அழைக்கப்படுகிறார். இந்த அஞ்சி அதியமான் நெடுமான் அஞ்சி இவர் தன் அத்தை மகன் அஞ்சியின் புகழைப் பாடும் நூலில் இருந்த பாடல்களைப் பாணன் ஒருவன் புதிய பண் அமைத்துப் பாடியபோது கேட்டு மகிழ்ந்த செய்தியைக் குறிப்பிடுகிறார். 
* நாகு என்னும் சொல் இளமையைக் குறிக்கும். இந்த வகையில் இவர் பெயர் அமைந்திருக்கலாம். அல்லது இப்புலவர் நாகப்பட்டினத்தில் வாழ்ந்தவராக இருக்கலாம்.

## பாடல்கள்
சங்க இலக்கியங்களில் இவரது பெயரில் ஒரே ஒரு பாடல் காணப்படுகிறது. 

## பாடலின் உரை
கடுவன் என்னும் ஆண் குரங்கு பலாப்பழத்தைத் தழுவிக்கொண்டு தன் மந்தியை அழைத்ததாம். அது விறலி ஆடும்போது முழவன் முழவை முழக்குவது போல் இருந்ததாம். தலைவன் அப்படிப்பட்ட நாட்டை உடையவனாம். திருமண முரசு இதனால் உள்ளுறையாக உணர்த்தப்படுகிறது. (அதியமான் நெடுமான்) அஞ்சி இசைநூல் ஒன்றை உருவாக்கியிருந்தான். அந்த நூலை இந்தப் பாடல் 'நல்லிசை நிறுத்த நயவரு பாடல் தொல்லிசை' என்று குறிப்பிடுகிறது. பாண்மகன் இந்தப் பண்ணிசையைப் பாடக் கேட்பதைக் காட்டிலும் திருமண முரசோடு கூடிய தலைவன் இனியவன் என்கிறாள் தலைவி. 

## மேற்கோள்

பகுப்பு:சங்கத் தமிழ்ப் பெண் புலவர்கள்
பகுப்பு:அதியர்
அஞ்சில் அஞ்சியார்

**அஞ்சில் அஞ்சியார்** ஒரு சங்க காலத் தமிழ்ப் புலவர்.

## பெயர்க் காரணம்
ஊஞ்சலாடும் பெண்ணை இவர் 'அஞ்சில் ஓதி' என்று குறிப்பிடுகிறார். இதனால் இப்புலவர் பெயருக்கு 'அஞ்சில்' என்னும் அடைமொழி தரப்பட்டுள்ளது எனலாம். எனினும் அஞ்சில் ஆந்தையார் பாடலில் அஞ்சில் என்னும் சொல் வரவில்லை. எனவே அஞ்சில் என்னும் சொல் ஊரைக் குறிப்பதாகக் கொள்ளவேண்டியுள்ளது.

## பாடிய பாடல்கள்
சங்க இலக்கியங்களில் இவர் பாடியதாக ஒரே ஒரு பாடல் உள்ளது. (நற்றிணை: 90 மருதம்) 

## பாடல் தரும் செய்தி
அந்த மூதூரில் ஆடியல் விழா. எல்லாரும் உடையோர் போலப் பெருங்கை (நல்லொழுக்க) உணவு அருந்துவர். துணி வெளுக்கும் புலத்தி துவைக்காத புத்தாடை அணிந்துகொள்வர். பனைநார்க் கயிற்றில் ஊஞ்சல் கட்டி ஆடுவர், மாலை போட்டுக்கொண்டு ஆடுவர். (ஆடிக் காற்றில் அம்மியும் நகரும் என்பார்கள். ஆடிமாதக் காற்றில் மரங்கள் மிகுதியாக ஆடும்.  இதனால்  இந்த மாதத்துக்குப் பெயர் ஆடி. ஆடி மாதத்தில் நடைபெறும் திருவிழா ஆடிப்பதினெட்டு.  இந்த நாளில் தூறி என்று சொல்லி ஊஞ்சலாடுவது இக்காலத்திலும் உண்டு) தலைவி ஒருத்தி  இன்று புத்தாடை புனையவில்லை. மாலை போட்டுக்கொள்ளவில்லை. தோழியர் ஆட்டும் ஊஞ்சலும் ஆடவில்லை.  இவள் அழுதுகொண்டே ஒதுங்கிச் செல்கிறாள். காரணம்  இவளது தலைவனை நயன் இல்லாத மாக்கள் (மகளிர்) தழுவிக்கொண்டனர். இதனை வேந்தனும் கண்டுகொள்ளவில்லை. இந்த அரசனால் என்ன பயன் என்கிறாள் தோழி. தலைவியிடம் சொல்வது போலப் பாணன் கேட்கும்படி தோழி சொல்கிறாள். பாணன் தூது சென்று தலைவனிடம் குறையைச் சொல்லிப் போக்கவேண்டும் என்பது கருத்து.

## மேற்கோள்கள்

பகுப்பு:சங்கப் புலவர்கள்
அஞ்சில் ஆந்தையார்

**அஞ்சில் ஆந்தையார்** ஒரு சங்க காலத் தமிழ்ப் புலவர்.

## பெயர்க் காரணம்
ஆதன் தந்தை என்னும் சொற்கள் இணையும்போது ஆந்தை என அமையும் என்று தொல்காப்பியம் குறிப்பிடுகிறது. அஞ்சில் என்னும் ஊரில் வாழ்ந்த புலவர் இந்த ஆந்தையார்.

## பாடிய பாடல்கள்
சங்க இலக்கியங்களில் இவரது பெயரில் இரண்டு பாடல்கள் உள்ளன.

### [[குறுந்தொகை]]: 294 நெய்தல்
பாடல் தரும் செய்தி: தலைவன் தலைவியோடு கடலாடினான். கானல் என்னும் கடற்பெருவெளியில்  இவளுடன் தங்கியிருந்தான். தலைவி தன் தோழிமாரோடு சேர்ந்து தழூஉ ஆடும்போது  இவனும் சேர்ந்து ஆடினான். ஏதோ தொடர்பு இல்லாதவன் போல வந்தவன் தலைவியைத் தழுவிக்கொண்டான்.  இவள் தன் உறுப்பை மறைக்க அணிந்துள்ள தழையாடை போல  இவளை  இவன் சுற்றிக்கொண்டிருக்கிறான். விளைவு தலைவியின் தாய்  இவளைக் காப்பாற்றும் நிலை வந்துவிட்டது. இப்படித் தோழி தலைவனுக்குச் சொல்கிறாள்.
### [[நற்றிணை]] 233 குறிஞ்சி
பாடல் தரும் செய்தி: தலைவன் தலைவி களவொழுக்கம் நீள்கிறது. தோழி தலைவியை எச்சரிக்கிறாள். கடுவனும் மந்தியும் நடுங்கும்படி குரங்குக்குட்டி மேக இருளில் மறைந்துகொள்ளும் நாட்டை உடையவன் தலைவன். உன்னுடைய நெஞ்சிலுள்ள ஈரத்தைத் தொட்டுப்பார்.  இவன் ஆன்றோர் சொல்லின்படி நடக்கும் சான்றோனா என்று எண்ணிப்பார். தெளிந்தபின் இவனோடு தொடர்பு கொள், என்கிறாள்.
## மேற்கோள்கள்

பகுப்பு:சங்கப் புலவர்கள்
பகுப்பு:ஊர்ப் பெயரால் அறியப்படும் மக்கள்